اسلام آباد میں تحریک حمایت مظومین جہان کے زیر اہتمام کانفرنس کا انعقاد

یمن، بحرین، فلسطین اور کشمیر کے مظلومین کیساتھ اظہار یکجہتی کیلئے منعقد ہونیوالی کانفرنس میں اہل تشیع اور اہل سنت رہنماؤں اور انسانی حقوق کیلئے سرگرم تنظیموں بالخصوص یوتھ گروپوں نے شرکت کی۔

خبر کا کوڈ: ۴۳۹۷۳۷

تاریخ: ۱۱ ارديبهشت ۲۰۱۹ - ۱۵:۳۷

رسا ںیوز ایجنسی کی رپورٹ کے مطابق، وفاقی دارالحکومت اسلام آباد میں تحریک حمایت مظلومین جہان کے زیراہتمام مقامی ہوٹل میں کانفرنس منعقد ہوئی۔

یمن، بحرین، فلسطین اور کشمیر کے مظلومین کیساتھ اظہار یکجہتی کیلئے منعقد ہونیوالی کانفرنس میں اہل تشیع اور اہل سنت رہنماؤں اور انسانی حقوق کے لیے سرگرم تنظیموں بالخصوص یوتھ گروپوں نے شرکت کی۔

کانفرنس سے آئی ایس او پاکستان کے مرکزی صدر برادر قاسم شمسی، ڈپٹی سیکرٹری جنرل مجلس وحدت مسلمین پاکستان ناصرعباس شیرازی، صوبائی سیکرٹری جنرل گلگت بلتستان آغاعلی رضوی، مجلس وحدت مسلمین ضلع راولپنڈی کے سیکرٹری جنرل علامہ سید علی اکبر کاظمی، اہلسنت کے معروف عالم دین علامہ حیدر علوی، ملی یکجہتی کونسل کے ڈپٹی سیکرٹری جنرل ثاقب اکبر، مجلس وحدت مسلمین ضلع اسلام آباد کے سیکرٹری جنرل مولانا محمد حسین شیرازی، مجلس وحدت مسلمین کے مرکزی سیکرٹری تربیت ڈاکٹر یونس حیدری، مرکزی امام بارگاہ جی سیکس ٹو اسلام آباد کے پیش امام علامہ اختر عباس قمی نے خطاب کیا۔/۹۸۸/ن